भीषण गर्मी में बेतहाशा कटौती से आम जन-जीवन पूरी तरह से अस्त-व्यस्त हो गया है। बिजली कब आएगी और कब चली जाएगी, इसका कोई भरोसा नहीं रह गया है। कभी रोस्टरिंग, कभी फाल्ट तो कभी इमरजेंसी कटौती कटौती ने नाम पर घंटों बिजली कटौती हो रही है। कटौती का कोई समय निर्धारित नहीं रह गया है। सोमवार की शाम 7 बजे बिजली गायब हो गई, जिसके दर्शन रात 9 बजे ही हुए। बत्ती आने पर लोगों ने राहत की सांस ली और सो गए। लेकिन पुन: 1 बजे पूरा शहर अंधेरे में डूब गया। लाइट कटते ही लोग गर्मी की चपेट में आ गए है। पसीने से तर-बतर होकर लोग बिजली आने का इंतजार करने लगे, लेकिन उनका इंतजार भोर में 4 बजे समाप्त हुआ। गर्मी से बेहाल लोग बिजली विभाग को कोसते रहे।